স্টিক্স নদী (পুরাণ)
স্টিক্স নদী গ্রিক পুরাণে বর্ণিত পবিত্র নদী; পৃথিবী ও পাতালপুরী হেডিসের সীমানা হিসেবে স্টিক্স নদীর অবস্থান। যেহেতু প্রতি মৃত আত্মাকেই এই নদীটি পাড়ি দিতে হয়, তাই নদীটির রক্ষক আত্মাদেরকে এক প্রান্ত হতে অন্য প্রান্তে পৌঁছতে সাহায্য করেন। কথিত আছে, স্টিক্স নদীর জলে অলৌকিক ক্ষমতা আছে। সেই ক্ষমতাকে ব্যবহার করে থেটিস অ্যাকিলিসের গোড়ালি ব্যতীত সমস্ত শরীরকে অমর করেছিলেন।